Diari Oficial de la Generalitat Valenciana


Sumari del DOGV 5701, del 12-02-2008 (2008/1005)

Assumpte civil 001319/2006. Notificació de la sentència a Massimiliano Mancini.
-------------------------------------------------------------------------------

### Dades del document

Número de DOGV
:   5701

Data del DOGV
:   12-02-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/1005


Data del document
:   21-11-2007

Organisme emissor
:   Jutjat de Primera Instància Número 23 de València

Tipus de document
:   Edicte

Descriptors 

:   * sistema judicial

Assumpte civil 001319/2006. Notificació de la sentència a Massimiliano Mancini. [2008/1005]  
Assumpte civil 001319/2006   
Part demandant: Emivasa.  
Part demandada: Massimiliano Mancini  
En el judici a què es fa referència s'ha dictat sentència, l'encapçalament i dispositiva de la qual literalment són com segueix:  
«Sentència número 229/2007  
València, 20 de novembre de 2007   
Desamparados Almenar Belenguer, magistrada jutgessa del Jutjat de Primera Instància número 23 dels de València, ha vist les actuacions de judici verbal seguides sota el número 1319/2006 a instàncies de la mercantil Empresa Mixta Valenciana de Aguas, SA (Emivasa), representada per la procuradora Gloria Benlloch Soriano i assistida per la lletrada Raquel Valls Veiga, contra Massimiliano Mancini, declarat en rebel·lia, on s'exerceixen sengles accions de resolució de contracte i reclamació de quantitat.  
Dispositiva  
Que estime la demanda deduïda per la mercantil Empresa Mixta Valenciana de Aguas, SA, representada per la procuradora Gloria Benlloch Soriano, contra Massimiliano Mancini, declarat en rebel·lia, i declare resolt el contracte de subministrament d'aigua i conservació i inspecció de comptador relatiu a l'immoble siti al carrer Doctor Beltrán Bigorra, número 15-2n-baix dreta, de València, concertat el 4 de desembre de 1985 per José Luis Estrena Quesada i en el qual es va subrogar el demandat Maximiliano Mancini, i faculte Emivasa perquè porte a termini les actuacions necessàries per al cessament efectiu del subminitrament d'aigua, i l'autoritze fins i tot, si cal, a accedir al lloc on es trobe el comptador per tal de poder interceptar el pas de l'aigua. Condemne Maximiliano Mancini a pagar a Emivasa la suma de quatre-cents quaranta-tres euros amb huitanta-quatre cèntims (443,84 euros), més els interessos legals des de la data de la interpel·lació judicial (22 de novembre de 2006) i les quantitats que per concepte de subministrament d'aigua potable i manteniment de comptador es produïsquen en endavant a favor d'Emivasa des de la factura següent a la de 30 de maig de 2006 fins que es talle el subministrament i se'n retire el comptador. S'imposen al demandat les costes del procediment, amb les limitacions de l'article 32.5 de la Llei d'Enjudiciament Civil 1/2000.  
Contra esta sentència, que no és ferma, es pot interposar un recurs d'apel·lació davant de l'audiència provincial, que s'haurà de preparar davant d'este Jutjat en el termini de cinc dies hàbils comptadors des de la seua notificació, en els termes de l'article 457 de la Llei d'Enjudiciament Civil 2000.  
Esta és la meua sentència, mentre jutge en primera instància, que pronuncie, mane i firme».  
Atés que es desconeix el domicili actual o la residència de la part demandada, Massimiliano Mancini, per provisió dictada i de conformitat amb el que disposen els articles 497.2, 156.4 i 164 de la Llei 1/2000, d'Enjudiciament Civil, s'ha acordat la publicació d'este edicte al tauler d'anuncis del Jutjat i en el Diari Oficial de la Comunitat Valenciana per a dur a efecte la diligència de notificació de sentència.  
València, 21 de novembre de 2007.- El secretari judicial: Alberto Martínez de Santos.